ས་སྐྱའི་སྤྱི་འཐུས་ཀ་བྲག་དངོས་གྲུབ་བསོད་ནམས་ཟེར་པ་དང་།དགེ་ལུགས་སྤྱི་འཐུས་གོ་བོ་བློ་བཟང་ཕེན་བདེ་གཉིས་ཀྱིས་སྤྱི་འཐུས་གྲོས་ཚོགས་ཀྱི་གདན་ཆ་བེད་སྤྱོད་ལོགས་སུ་བཏང་ནས་སྐད་ཆ་བཤད་སྟངས་དེ་ཚོ་དགྲ་དགའ་གཉེན་སྡུག་ཀྱི་ལས་ངན་གནམ་སར་མི་ཤོང་བ་བྱས་སོང་བ།གསལ་པོ་རེད།མང་ཚོགས་ནས་མགོ་རལ་ན་སྣ་བས་མི་ཚོར་བ་མ་བྱས་པར་བསྟན་བདག་བླ་ཆེན་ཁག་ལ་ཡང་ཡར་ཞུ་བྱེད་དགོས་པ་དང་།བསྟན་བདག་བླ་ཆེན་རྣམ་པས་ཀྱང་ཐུགས་འགན་གཙོར་བཞེས་ཀྱིས་གོ་སྐོན་སློབ་གསོ་དང་།ཚར་གཅོད་རྗེས་འཛིན་བྱེད་པའི་དུས་ལ་བསླེབས་འདུག